

**MINISTARSTVO POLJOPRIVREDE I RURALNOG RAZVOJA**

14. septembar 2017. godine

**S E K T O R S K A A N A L I Z A**

**za utvrđivanje predloga prioritetnih oblasti od javnog interesa i potrebnih sredstava**

**za finansiranje projekata i programa nevladinih organizacija**

**iz državnog budžeta u 2018. godini**

***Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.***

# OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO

## Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |
| --- | --- | --- |
| 🞏 socijalna i zdravstvena zaštita | 🞏 razvoj civilnog društva i volonterizma | 🞏 zaštita životne sredine |
| 🞏 smanjenje siromaštva | 🞏 evroatlantske i evropske integracije Crne Gore | 🗹 poljoprivreda i ruralni razvoj |
| 🞏 zaštita lica sa invaliditetom | 🞏 institucionalno i vaninstitucionalno obrazovanje | 🞏 održivi razvoj |
| 🞏 društvena briga o djeci i mladima | 🞏 nauka | 🞏 zaštita potrošača |
| 🞏 pomoć starijim licima | 🞏 umjetnost | 🞏 rodna ravnopravnost |
| 🞏 zaštita i promovisanje ljudskih i manjinskih prava | 🞏 kultura | 🞏 borba protiv korupcije i organizovanog kriminala |
| 🞏 vladavina prava | 🞏 tehnička kultura | 🞏 borba protiv bolesti zavisnosti |
| 🗹 druge oblasti od javnog interesa utvrđene posebnim zakonom (navesti koje): **Zaštita dobrobiti životinja i zaštita zdravlja bilja** | | |

# PRIORITETNI PROBLEMI I POTREBE KOJE TREBA RIJEŠITI U 2018. GODINI FINANSIRANJEM PROJEKATA I PROGRAMA NVO

## Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| **Opis problema:** | |
| **Problem 1: Problem organizovanog plasmana domaćih poljoprivrednih proizvoda**  Poljoprivreda i ruralni razvoj predstavljaju važan faktor u ekonomiji Crne Gore, čemu svjedoči porast udjela ovog sektora u ukupnom BDP-u sa 7.1% u 2015. godini na 8.2% u 2016. Zvanična statistika takođe pokazuje da je u poljoprivredi zaposleno 7.7% ukupne radne snage i da je od 620,029 ukupnog broja stanovnika, 98,341 angažovano u poljoprivrednim aktivnostima na 48,870 poljoprivrednih gazdinstava. Osim toga, trgovina poljoprivrednim proizvodima u Crnoj Gori u periodu između 2015. i 2016. godine se takođe povećala za 22.8 miliona (4.3%), dok se udio poljoprivrednih proizvoda u ukupnom izvozu iznosio 17.2% a u ukupnom uvozu 23.8%. Pomenuti trendovi predstavljaju ohrabrujuće pokazatelje kada je u pitanju razvoj poljoprivrednih proizvoda u Crnoj Gori, međutim, prostor za napredak je vidan i iziskuje sinergiju tri grupe aktera: državnih institucija, NVO sektora i samih poljoprivrednih proizvođača.  Jedan od prioriteta crnogorske poljoprivrede je proizvodnja hrane visokog kvaliteta i povećanje broja proizvođača koji proizvode u skladu sa pravilima organske proizvodnje. Crna Gora se opredijelila za ovaj koncept prije svega zbog svojih prirodnih karakteristika, koje ne omogućavaju masovnu proizvodnju. Ovo se može postići integrisanjem poljoprivrednih proizvođača kroz razne standarde kvaliteta i bezbjednosti hrane, šeme kvaliteta (oznaka porijekla, geografska oznaka i oznaka garantovano tradicionalnog specijaliteta) i organsku proizvodnju. U dugoročnom periodu Crna Gora ima za cilj povećanje broja proizvođača uključenih u neke od šema kvaliteta i organsku proizvodnju kao i povećanje obima navedene proizvodnje u ukupnom udjelu crnogorske poljoprivrede. Takođe, turizam predstavlja značajno tržište za domaće proizvode, međutim, zastupljenost domaćih proizvoda u turističkim objektima još uvijek nije na zadovoljavajućem nivou.  Ministarstvo poljoprivrede i ruralnog razvoja podržava promociju tradicionalnih poljoprivrednih proizvoda kao i edukaciju poljoprivrednih proizvođača kroz mjere Agrobudžeta (mjere za unaprjeđenje konkurentnosti poljoprivrede). Tako je za 2017. godinu, za ovu stavku predviđeno 100,000 EUR. Ukupan Agrobudžet za 2017. godinu iznosi 31.54 miliona EUR i namijenjen je prevashodno strateški prepoznatim prioritetima koje se sastoje od finansijske pomoći poljoprivrednicima, subvencija za proizvodnju i pružanje usluga, ulaganja u lokalnu infrastrukturu, opremu, mehanizaciju itd. Stoga, ovim nacionalnim mjerama nije moguće pokriti sve potrebe vezane za promociju i prodaju samih proizvoda, niti Ministarstvo ima dovoljno administrativnih kapaciteta da organizuje ostale neophodne aktivnosti koje bi doprinijele afirmaciji poljoprivrednih proizvoda na domaćem tržištu i pružanju šanse za njihovo isticanje i prodaju. Treba napomenuti da Ministarstvo sprovodi mjere ruralnog razvoja ne samo iz nacionalnog već i iz međunarodnih fondova, prevashodno iz Instrumenta za pretpristupnu podršku za ruralni razvoj, kroz IPARD. Međutim, kako su ovi programi takođe usmjereni ka unaprijed definisanim strateškim prioritetima, vodeći računa o komplementarnosti sa nacionalnim mjerama, prostor za promociju i izlaganje domaćih poljoprivrednih proizvoda, kao i afirmacija agroturizma je i dalje prilično ograničen.  Na primjer, kada je voćarstvo u pitanju, Ministarstvo podržava sljedeće manifestacije: „Dani maline“ u Andrijevici, „Dani borovnice“ i „Dani aronije“ u Plavu, „Dani nara“ u Ulcinju, „Dani drenjina“ u Nikšiću i „Kostanjada“ u Kotoru. U većini slučajeva, podrška Ministarstva se ogleda u djelimičnom finansiranju manifestacije, dok su za organizaciju zadužene NVO/udruženja proizvođača, u saradnji sa lokalnim samoupravama i u pojedinim slučajevima sa turističkim organizacijama. Ovi događaji se obično sastoje iz izlaganja proizvoda od voća kome je manifestacija namijenjena na posebno izrađenim štandovima i tezgama, uz nerijetko uključivanje u ponudu i drugih poljoprivrednih proizvoda karakterističnih za taj kraj. Izlažu se primarni proizvodi, kao i prerađevine, a obično su praćeni određenim zabavnim programom (folklor, muzika itd.). Manifestacije su promotivnog i prodajnog karaktera i tradicionalnog su tipa (većina se održava svake godine). Organska proizvodnja je pokrivena kroz dva projekta, takođe pokrenutih na inicijativu Ministarstva: „Pijaca organskih proizvoda“ u Podgorici i „Karavan organskih i tradicionalnih proizvoda“ u opštinama širom Crne Gore. Kada je pčelarstvo u pitanju, organizuju se „Dani meda“ u organizaciji Saveza pčelarskih organizacija Crne Gore i lokalnih udruženja. Prema podacima iz „Sektorske studije za proizvodnju meda“, 95% domaće proizvodnje meda se prodaje direktno potrošačima po „na kućnom pragu“ principu, što znači da se značajno male količine plasiraju marketima, trgovcima i industriji. U sektoru maslinarstva, postoji trodnevna „Maslinijada“ u Baru, „Bokeška maslina“ u Tivtu i „Ex Albis Ulvis“, isključivo na primorju Crne Gore. U pomenutim, ali i u ostalim sektorima poljoprivrede, Ministarstvo kontinuirano organizuje studijska putovanja, edukativne radionice i TAIEX misije za lokalne proizvođače, sa naglaskom na usvajanju EU standarda i podsticajem ka udruživanju.    Pažljivo uzimajući u obzir navedene probleme i sugestije poljoprivrednih proizvođača, a imajući u vidu da je Crna Gora prepoznata kao turistička destinacija, pored manifestacija potrebno je raditi na organizovanom plasmanu proizvoda u turističkim centrima. Imajući u vidu da Ministarstvo nema mjere kojim bi se podržalo finanisiranje prodajnih objekata za tradicionalne poljoprivredne proizvode, ovim konkursom bi se omogućilo NVO sektoru da finansira otvaranje prodajnih mjesta u turističkim destinacijama u kojima bi se isključivo prodavali proizvodi crnogorskih poljoprivrednih proizvođača. Time bi se dao doprinos boljem plasmanu domaćih proizvoda prije svega malih poljoprivrednih proizvođača ali i boljoj promociji Crne Gore.  **Problem 2: Nedovoljni kapaciteti državnih institucija i nevladinog sektora za zbrinjavanje napuštenih životinja**  U Crnoj Gori postoji evidentan problem sa psima lutalicama i napuštenim psima u pojedinim opštinama, iako je Zakonom o zaštiti dobrobiti životinja, već od 2010. godine, propisana obaveza lokalnim upravama da ako nije osnovano sklonište za napuštene životinje (kućne ljubimce), njegovo osnivanje i rad finansira jedna ili više jedinica lokalne samouprave u skladu sa njihovim potrebama. Međutim, do sada registrovana skloništa u samo 8 opština**.**  Preciznije, član 26 Zakona o zaštiti dobrobiti životinja, nalaže da su „privremeni smještaj kućnih ljubimaca pansioni i skloništa za napuštene životinje. Pansione i skloništa mogu osnivati privredna društva i preduzetnici, odnosno druga pravna lica na lokacijama na kojima smještaj životinja neće narušavati javni red i mir. Objekti za privremeni smještaj kućnih ljubimaca moraju ispunjavati veterinarsko-sanitarne uslove. U objektima mora biti zaposleno lice osposobljeno za brigu o životinjama. U objektima za privremeni smještaj mora se obezbijediti zdravstvena zaštita životinja...“. Ovaj član nije u Crnoj Gori u potpunosti ispoštovan, posebno u pogledu osnivanja skloništa, iako je članom 27 jasno propisano da je „sklonište za napuštene životinje dužno da prima prijave o napuštenim i izgubljenim životinjama, organizuje samostalno ili u saradnji sa jedinicama lokalne samouprave, sakupljanje i prevoženje izgubljenih i napuštenih životinja do skloništa, preuzme napuštenu i izgubljenu životinju i obezbijedi joj smještaj, obezbijedi veterinarsko-zdravstvenu zaštitu životinja, traži držaoce napuštenih i izgubljenih kućnih ljubimaca i udomljava kućne ljubimca, kao i da vodi evidencije o pronađenim životinjama i njihovom zbrinjavanju ili usmrćivanju.“ Takođe, članom 28 se propisuje da „ako nije osnovano sklonište za napuštene životinje (kućne ljubimci) u skladu sa članom 26, njegovo osnivanje i rad finansira jedna ili više jedinica lokalne samouprave u skladu sa njihovim potrebama. Sakupljanje napuštenih i izgubljenih životinja organizuju i finansiraju jedinicie lokalne samouprave“.  Međutim, lokalne samouprave do sada nisu bile u mogućnosti da sami ispunjavaju navedene zahtjeve, stoga je neophodno uključenje NVO sektora, koji ima ekspertizu i administrativne kapacitete da pomogne u rješavanju ovog pitanja. U suprotnom, postoji prijetnja da se problem pogorša. U 2017. godini su već zabilježeni opasni napadi pasa lutalice na građane Bijelog Polja, Nikšića i Pljevalja, dok azile za napuštene pse imaju samo Podgorica, Berane, Pljevlja, Ulcinj, Nikšić, Budva i regionalno prihvatilište u Kotoru. Izazov zbrinjavanja pasa lutalica je sve uočljiviji, a dodatno odmaže nepostojanje baze podataka koja bi doprinijela čipovanju svih vlasničkih pasa, uvođenju u evidenciju, obavljanju stroge kontrole odgajivačnica i sterilisanju svih pasa lutalica. Ove životinje igraju ulogu u prenošenju zoonotičnih bolesti (uključujući bjesnilo), zagađenju (buka i fekalije), povećavanju rizika po ljudsko zdravlje kroz ugrize ili saobraćajne nesreće, kao i u povećavanju rizika po druge pse i ostale domaće životinje, uključujući i stoku. U nedostatku adekvatnih sredstava za njihovo zbrinjavanje, pribjegava se, nažalost, ilegalnim i opasnim mjerama, od kojih je najpopularnije trovanje pasa, praćeno neadekvatnim zbrinjavanjem uginulog leša.  Crna Gora je od maja 2016. godine uključena u projekat Svjetske organizacije za zdravlje životinja (OIE), koji doprinosi regionalnu kampanju radi podizanja svijesti o psima lutalicama, sa namjerom da se podigne nivo informisanosti javnosti. U ovom projektu posebnu ulogu igra Uprava za bezbjednost hrane, veterinu i fitosanitarne poslove, koja ima zadatak da služi kao posrednik u implementaciji kampanje koja uključuje lokalnu upravu, privatne veterinare, prodavnice kućnih ljubimaca, škole, NVO i novinare, sa jasnom ulogom koja je dodijeljena svakom akteru.  Kroz ovaj konkurs, NVO će dobiti priliku da doprinese konkretnim rješenjima problema nedovoljne zaštite dobrobiti životinja, sa posebnim osvrtom na pse lutalice. U poslednjih nekoliko godina bilo je jako puno susreta sa predstavnicima nevladinog sektora koji se bave zaštitom napuštenih životinja, upoznati sa dosadašnjim i planiranim aktivnostima MPRR –UBHVFP, posebno u dijelu IPA 2014 projekta – „Podrška veterinarskom sektoru“, sa iskorjenjivanjem bjesnila kao jednim od glavnih ciljeva. NVO sektor je takođe uključen u u kampanju „*Be his hero*“, koja se sastoji od radionica na temu odgovornog vlasništva sa djecom nižih razdreda (treći i četvrti), u prisustvu nastavnog osoblja i predstavnika Uprava škola (maj 2017). Osim toga, U oktobru 2015 godine u Sarajevu /Bosna i Hercegovina odrzana je Taiex radionica na temu: „Kontrola populacije pasa lutalica“, sa aspektom na obaveze lokalnih samouprava i nacionalne legislative Balkanskih zemalja koje su tada bile učesnice. Crna Gora je na ovu temu uzela učešće i na drugoj TAIEX radionici odrzanoj u julu 2017 godine u Tirani/Albanija organizovanoj od strane OIE, kojom prilikom je predstavljena situacija u nasoj zemlji i date dalje smjernice za rjesavanje ovog problema.  Stoga, može se reći da postoji dovoljna podloga za rješavanje ovog problema, međutim, administrativni kapaciteti Uprave su, zbog preopterećenosti obimnim poglavljem 12 i zbog činjenice da zakonske obaveze u oblasti zaštite kućnih ljubimaca su prevashodno vezani za lokalnu samoupravu, jako ograničeni. Međutim, u Crnoj Gori postoji veliki broj organizacija koje se bave zaštitom životinja i kojima kroz ovaj konkurs može biti omogućeno da pokažu stručnost i inicijativu u cilju koordinisanog rješavanja problema koji se direktno tiče zdravlja i bezbjednosti svih građana.  **Problem 3: Nedovoljno učešće NVO sektora u aktivnoj zaštiti zdravlja bilja**  Biljnu proizvodnju u Crnoj Gori karakteriše veliki broj malih poljoprivrednih gazdinstava koja uzgajaju različite biljne kulture. Povoljni prirodni uslovi omogućavaju uzgoj citrusa i kontinentalnog voća, kao i gotovo svih vrsta povrća. Prema podacima Popisa poljoprivrede 2010, oko 14.000 gazdinstava se bavi proizvodnjom voća i povrća, što predstavlja 32.7% ukupnog broja poljoprivrednih gazdinstava. U skladu sa zvaničnim statističkim podacima za 2013. godinu, biljna proizvodnja obuhvata 12.513 ha.  Kada je zdravstvena zaštita bilja u pitanju, djelatnosti obuhvataju zaštitu bilja, biljnih proizvoda i objekata pod nadzorom od djelovanja štetnih organizama; sprječavanje unošenja i širenja štetnih organizama i njihovo suzbijanje sprovođenjem fitosanitarnih mjera; otkrivanje i determinaciju štetnih organizama, obezbjeđivanje uslova za optimalnu proizvodnju i promet bilja; prognozno-izvještajne poslove; zaštitu životne sredine od posljedica djelovanja štetnih organizama; prikupljanje, čuvanje i razmjenu podataka i informacija; stalni nadzor nad biljem tokom vegetacije, biljnim proizvodima u skladištu i biljnim proizvodima tokom prevoza; praćenje štetnih organizama, procjenu rizika, upravljanje rizicima od štetnih organizama i njihovo suzbijanje, kao i sprovođenje bioloških mjera zdravstvene zaštite bilja; nadzor nad uništenjem i širenjem organizama štetnih za bilje i biljne proizvode; nadzor pri izvozu pošiljki bilja i biljnih proizvoda za koje druge zemlje psotavljaju posebne fitosanitarne zahtjeve; posebni nadzor nad štetnim organizimima, narolito fitosanitarni pregled, praćenje zdravstevenog stanja bilja i sistematsko istraživanje; pregled bilja i biljnih proizvoda na teritoriji Crne Gore i izdavanje biljnih pasoša, fitosertifikata i drugih dokumenata; sprovođenje fitosanitarnih mjera; edukaciju i podizanje svijesti stanovništva o zdravstvenoj zaštiti bilja.  Prema Zakonu o zdravstvenoj zaštiti bilja, djelatnost zdravstvene zaštite obavljaju nadležni organi državne uprave; naučno-istraživačke ustanove koje imaju licencu i koje ovlasti organ uprave nadležan za poslove zdravstvene zaštite bilja, privredna društva i preduzetnici koji ispunjavaju uslove i koji su registrovani za vršenje stručnih i tehničkih poslova u sprovođenju određenih fitosanitarnih mjera i držaoci bilja. Držaoci bilja su dužni da:  1) radi otkrivanja pojave i sprječavanja širenja štetnih organizama obavezno pregleda gajeno bilje na površinama na kojima ih uzgaja (njiva, plantaža, rasadnik, bašta, zatvoreni prostor i sl.), samoniklo bilje, kao i biljne proizvode i objekte pod nadzorom, bilo da je njihov vlasnik ili ih na drugi način upotrebljava i postupa sa njima;  2) o svim novim i neuobičajenim pojavama ili sumnjama o prisustvu štetnih organizama obavijestiti organ uprave, odnosno druga lica koja obavljaju poslove zdravstvene zaštite bilja;  3) bez odlaganja preduzme mjere koje odredi organ uprave radi sprječevanja širenja, suzbijanja ili iskorjenjivanja štetnih organizama;  4) vodi evidenciju o preduzetim mjerama zaštite bilja.  U Crnoj Gori je prepoznat prostor za uključenje različitih udruženja proizvođača i ostalih pripadnika NVO sektora da pomognu držaocima bilja da ispune zakonske obaveze. NVO sektor može da doprinose promocijom i praktikovanjem aktivnog učešća u zdravstvenoj zaštiti bilja, nabavkom klopki za praćenje nekarantinskih štetnih organizama, aktivnim učešćem u njihovom postavljanju, čuvanju i brojanju uhvaćenih jedinki, slanjem dobijenih podataka nadležnom organu za zdravstvenu zaštitu bilja radi identifikacije tačnih termina tretiranja itd. | |
| **Podaci (analize, studije, statistički izvještaji, itd.) koji dodatno pojašnjavaju navedeni problem** | **Izvor(i) podataka** |
| **Problem 1:**   1. Strategija razvoja poljoprivrede i ruralnih područja 2015 – 2020. sa Akcionim planom za usaglašavanje sa pravnom tekovinom EU za Poglavlje 11 – Poljoprivreda i ruralni razvoj; 2. Program razvoja poljoprivrede i ruralnih područja Crne Gore u okviru IPARD II 2014 – 2020; 3. Izvještaj o radu i stranju u upravnim oblastima Ministarstva poljoprivrede i ruralnog razvoja i organa u sastavu za 2016. godinu 4. Strategija razvoja turizma u Crnoj Gori do 2020. godine 5. Nacionalni akcioni plan razvoja organske proizvodnje 2012-2017; 6. „Program razvoja organske poljoprivrede“ (OADP), uz finansijsku podršku Vlade Kraljevine Danske   **Problem 2:**   1. Strategija Crne Gore za transpoziciju i implementaciju pravne tekovine Evropske unije za poglavlje 12 – Bezbjednost hrane, veterinarska i fitosanitarna politika 2. Zakon o izmjenama i dopunama Zakona o veterinarstvu ("Službeni list Crne Gore, broj 48/2015") 3. Zakon o zaštiti dobrobiti životinja („Službeni list CG“, br. 14/08 i 47/15); 4. Pravilnik o uslovima koje treba da ispunjavaju pansioni i skloništa za napuštene životinje („Službeni list CG“, br. 28/15); 5. IPA 2014 projekat: „Podrška veterinarskom sektoru“ 6. Nova inicijative OIE za kontrolu pasa lutalica <http://www.oie.int/en/for-the-media/press-releases/detail/article/new-initiative-of-the-oie-to-control-stray-dog-population/>   **Problem 3:**   1. Strategija Crne Gore za transpoziciju i implementaciju pravne tekovine Evropske unije za poglavlje 12 – Bezbjednost hrane, veterinarska i fitosanitarna politika 2. Zakon o zdravstvenoj zaštiti bilja ("Službeni list RCG", br. 28/2006 i "Službeni list CG", br. 28/2011 i 48/2015); 3. Pravilnik o fitosanitarnim mjerama za sprječavanje unošenja, širenja i suzbijanje štetnih organizama i listama štetnih organizama bilja, biljnih proizvoda i objekata pod nadzorom ("Službeni list CG", br. 39/2011 i 80/2016); 4. Godišnji izvještaj o sprovođenju programa fitosanitarnih mjera | **Problem 1:**   1. Ministarstvo poljoprivrede i ruralnog razvoja 2. Ministarstvo održivog razvoja i turizma 3. Udruženja poljoprivrednih proizvođača, prevashodno u oblasti organske proizvodnje 4. Agrarni marketinški informacioni sistem Crne Gore - AMIS 5. Dnevna štampa, internet portali i website 6. Izvještaji Evropske komisije   **Problem 2:**   1. Uprava za bezbjednost hrane, veterinarske i fitosanitarne poslove 2. Ministarstvo zdravlja 3. Ministarstvo održivog razvoja i turizma 4. Agencija za zaštitu životne sredine 5. Nevladine organizacije u oblasti zaštite životinja 6. Lokalna samouprava 7. Dnevna štampa, internet portali i website 8. Izvještaji Evropske komisije i Delegacije Evropske unije u Podgorici   **Problem 3:**   1. Uprava za bezbjednost hrane, veterinarske i fitosanitarne poslove 2. Uprava carina 3. Udruženja uzgajivača bilja 4. Lokalna samouprava 5. Dnevna štampa, internet portali i website 6. Izvještaji Evropske komisije i Delegacije Evropske unije u Podgorici |

## Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| **Naziv strateškog/planskog dokumenta/propisa** | **Naziv poglavlja/ mjere/ aktivnosti** |
| **Problem 1:**   1. Strategija razvoja poljoprivrede i ruralnih područja 2015 – 2020. sa Akcionim planom za usaglašavanje sa pravnom tekovinom EU za Poglavlje 11 – Poljoprivreda i ruralni razvoj; 2. Program razvoja poljoprivrede i ruralnih područja Crne Gore u okviru IPARD II 2014 – 2020; 3. Uredba o uslovima, načinu i dinamici sprovođenja mjera agrarne politike za 2017. godinu – Agrobudžet 4. Zakon o poljoprivredi i ruralnom razvoju („Službeni list CG“ br. 56/09, 34/14 i 1/15) 5. Predlog Zakona o tržištu poljoprivrednih proizvoda 6. Strategija razvoja turizma u Crnoj Gori do 2020. godine; 7. Nacionalni akcioni plan razvoja organske proizvodnje 2012-2017;   **Problem 2:**   1. Strategija Crne Gore za transpoziciju i implementaciju pravne tekovine Evropske unije za poglavlje 12 – Bezbjednost hrane, veterinarska i fitosanitarna politika 2. Zakon o izmjenama i dopunama Zakona o veterinarstvu ("Službeni list Crne Gore, broj 48/2015") 3. Zakon o zaštiti dobrobiti životinja („Službeni list CG“, br. 14/08 i 47/15); 4. Pravilnik o uslovima koje treba da ispunjavaju pansioni i skloništa za napuštene životinje („Službeni list CG“, br. 28/15);   **Problem 3:**   1. Strategija Crne Gore za transpoziciju i implementaciju pravne tekovine Evropske unije za poglavlje 12 – Bezbjednost hrane, veterinarska i fitosanitarna politika 2. Zakon o zdravstvenoj zaštiti bilja ("Službeni list RCG", br. 28/2006 i "Službeni list CG", br. 28/2011 i 48/2015); 3. Pravilnik o fitosanitarnim mjerama za sprječavanje unošenja, širenja i suzbijanje štetnih organizama i listama štetnih organizama bilja, biljnih proizvoda i objekata pod nadzorom ("Službeni list CG", br. 39/2011 i 80/2016); | **Problem 1:**   1. <http://www.mpr.gov.me/biblioteka/strategije?AccessibilityFontSize=default> 2. <http://www.minpolj.gov.me/ResourceManager/FileDownload.aspx?rId=233470&rType=2> 3. <http://www.minpolj.gov.me/ResourceManager/FileDownload.aspx?rId=264918&rType=2> 4. <http://www.paragraf.me/propisi-crnegore/zakon-o-poljoprivredi-i-ruralnom-razvoju.html> 5. <http://www.minpolj.gov.me/ResourceManager/FileDownload.aspx?rid=238152&rType=2&file=Nacrt%20zakona%20o%20ure%C4%91enju%20tr%C5%BEi%C5%A1ta%20poljoprivrednih%20proizvoda.pdf> 6. <http://www.gov.me/files/1228912294.pdf> 7. <http://orgcg.org/wp-content/uploads/2014/06/Nacionalni-Akcioni-Plan-Razvoja-Organske-Proizvodnje-2012-2017.pdf>   **Problem 2:**   1. <http://eupregovori.bos.rs/progovori-o-pregovorima/uploaded/10%20IX%2015%20-%20Strategija%20usvojena%20na%20Vladi_1.pdf> 2. <http://www.sluzbenilist.me/PravniAktDetalji.aspx?tag=%7BDD76D9DE-0064-43AF-8B96-B0FFA2098F75%7D> 3. <http://www.sluzbenilist.me/PravniAktDetalji.aspx?tag=%7B92A63CC4-3155-49BD-BB32-EC9624638EB3%7D> 4. <http://www.sluzbenilist.me/PravniAktDetalji.aspx?tag=%7B6465B855-ABB4-4D4F-886F-C9F3A8C538DD%7D>   **Problem 3**   1. <http://eupregovori.bos.rs/progovori-o-pregovorima/uploaded/10%20IX%2015%20-%20Strategija%20usvojena%20na%20Vladi_1.pdf> 2. <http://www.fito.gov.me/ResourceManager/FileDownload.aspx?rid=149243&rType=2&file=zakon%20o%20zdravstvenoj%20za> 3. <http://www.upravacarina.gov.me/ResourceManager/FileDownload.aspx?rid=165809&rType=2&file=Pravilnik%20o%20fitosanitarnim%20mjerama%20za%20sprje%C4%8Davanje%20uno%C5%A1enja%20%C5%A1tetnih%20organizama%20(SlCG%2039-2011).pdf> |

## Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., kako se planira praćenje i vrednovanje njihovog doprinosa rješavanju pomenutih problema. Navesti konkretne mjerljive pokazatelje/indikatore (informacije iz uporednih analiza, izvještaja, rezultata istraživanja, studija, i drugi dostupni statistički podaci), kojima se planira mjerenje doprinosa nevladinih organizacija rješavanju identifikovanih problema i izvor u kojem su takvi podaci dostupni.

|  |  |  |
| --- | --- | --- |
| **Opis načina doprinosa nevladinih organizacija u rješavanju problema** | **Konkretni mjerljivi pokazatelji doprinosa nevladinih organizacija** | **Izvor(i) podataka** |
| **Problem 1:**  Kako bi se poboljšale marketinške mogućnosti i razvoj poljoprivrede neophodno je otvaranje **novih prodajnih mjesta za poljoprivredne proizvode**. Direktni kanali prodaje, kao što su pijace ili prodavnice na farmi, mogu biti pogodni za manje proizvođače i manje količine proizvoda. Stoga podršku treba usmjeriti na **uspostavljanje i promociju direktnih kanala prodaje**, sa ciljem efikasnog predstavljanja potrošačima i poštovanja propisa. Turizam je, takođe, prepoznat kao važan marketinški kanal. Za visokokvalitetni turizam, ponuda kvalitetne hrane je veoma važna, ali turisti traže i tradicionalne, autentične crnogorske proizvode. Domaći proizvodi su najbolji mogući odgovor na tu potražnju. Sa druge strane, rastućoj poljoprivrednoj proizvodnji treba rastuće tržište. S obzirom da je uspostavljanje veze između poljoprivrede i turizma dugotrajan proces, **NVO sektor može da pomogne planiranjem promotivnih aktivnosti usmjerenih na hotelijere, edukaciju poljoprivrednih proizvođača kao i ostalih aktera u turizmu.**  Promociju treba zasnivati prvenstveno na interesovanju potrošača za kvalitetnom hranom kao i tradicionalnom hranom, i za crnogorskim (organskim) proizvodima koji se razlikuju od uvoznih. Kako bi postojalo interesovanje supermarketa za poljoprivredne proizvode, preduslov je dovoljna količina adekvatno upakovanih i označenih proizvoda.  **Problem 2:**  Nevladine organizacije koje se bave zaštitom napuštenih životinja mogu doprinijeti održivom upravljanju i rješavanju problema populacije napuštenih životinja kroz:   * početno prikupljanje i ažuriranje podataka * procjena stanja napuštenih životinja * izrada strategije * edukaciju i trening za vlasnike i zainteresovane strane * davanje stručnog mišljenja prilikom izrade legislative, ukoliko je potrebno * izgradnja i upravljanje skloništima, samostalno ili u saradnji sa lokalnom upravom * doprinos održivosti skloništa kroz aktivnosti na prikupljanju finansijskih sredstava i hrane za životinje * promocija odgovornog vlasništva i udomljavanja napuštenih životinja   **Problem 3:**  Nevladine organizacije koje okupljaju poljoprivredne proizvođače bilja (masline, vinova loza isl.) i mogu doprinijeti rješavanju problema na sljedeće načine:   * aktivnim učešćem u zdravstvenoj zaštiti bilja, * nabavkom klopki za praćenje nekarantinskih štetnih organizama, * aktivnim učešćem u njihovom postavljanju, čuvanju i brojanju uhvaćenih jedinki, * slanjem dobijenih podataka nadležnom organu za zdravstvenu zaštitu bilja radi identifikacije tačnih termina tretiranja, čime se osim osnovnog cilja, a to je zdravstvena zaštita bilja , ispunjava i cilj zacrtan Nacionalnim planom za održivu upotrebu pesticida.   Praćenje i vrednovanje doprinosa NVO u rješavanju pomenutog problema će biti pod nadzorom Uprave za bezbjednost hrane, veterinu i fitosanitarne poslove. | **Problem 1:**   * Broj novih direktnih kanala prodaje koje imaju za cilj promociju domaćih poljoprivrednih proizvoda * Broj novih proizvođača uključenih u šeme kvaliteta, organsku proizvodnju i agroturizam * Broj novih i postojećih domaćih proizvoda uključenih u lokalnu turističku prodaju * Evaluacija i mišljenja, kako gostiju tako i poljoprivrednih proizvođača, nakon sprovedenih aktivnosti * Veća zastupljenost crnogorskih proizvoda u maloprodajnim i veleprodajnim objektima * Unaprjeđena zastupljenost u medijima i povećan nivo svijesti i informisanosti građana o tradicionalnim crnogorskim poljoprivrednim proizvodima i o uticaju pregovora sa EU na kvalitet i razvoj tržišta poljoprivrednih proizvoda   **Problem 2:**   * smanjenje broja napuštenih pasa na određenom prostoru (grad, naselje, opština) * povećanje procenta vlasničkih pasa (udomljavanje) * izgradnja i održivo upravljanje skloništima za napuštene životinje * povećanje broja sterilisanih pasa * povećan nivo edukacije i širenje svijesti o problemu napuštenih životinja   **Problem 3:**   * broj objavljenih mjesta sa postavljenim klopkama za praćenje štetnog organizma * objavljivanje informacija o broju štetnih organizama * objavljivanje informacija o rezultatima primjene fitosanitarnih mjera * objavljivanje informacija o potrebnom tretiranju bilja | **Problem 1:**   1. Ministarstvo poljoprivrede i ruralnog razvoja 2. Ministarstvo održivog razvoja i turizma 3. Udruženja poljoprivrednih proizvođača, prevashodno u oblasti organske proizvodnje 4. Agrarni marketinški informacioni sistem Crne Gore - AMIS 5. Dnevna štampa, internet portali i website 6. Izvještaji Evropske komisije   **Problem 2:**   1. Uprava za bezbjednost hrane, veterinarske i fitosanitarne poslove 2. Ministarstvo zdravlja 3. Ministarstvo održivog razvoja i turizma 4. Agencija za zaštitu životne sredine 5. Nevladine organizacije u oblasti zaštite životinja 6. Lokalna samouprava 7. Dnevna štampa, internet portali i website 8. Izvještaji Evropske komisije   **Problem 3:**   1. Uprava za bezbjednost hrane, veterinarske i fitosanitarne poslove 2. Uprava carina 3. Fitosanitarna laboratorija 4. Udruženja uzgajivača bilja 5. Lokalna samouprava 6. Dnevna štampa, internet portali i website 7. Izvještaji Evropske komisije |

# OSTVARIVANJE STRATEŠKIH CILJEVA

## Navesti ključne strateške ciljeve iz sektorske nadležnosti čijem će ostvarenju u 2018. godini doprinijeti projekti i programi nevladinih organizacija koji se planiraju finansirati.

|  |  |
| --- | --- |
| **Strateški cilj(evi) čijem ostvarenju će doprinijeti javni konkurs za projekte i programe nevladinih organizacija**  **u 2018. godini** | **Način na koji će javni konkurs za projekte i programe nevladinih organizacija doprinijeti ostvarenju strateških ciljeva**  **(ukratko opisati)** |
| **Problem 1:**   * Uključenje što većeg broja crnogorskih proizvođača u šeme kvaliteta (oznaka porijekla, geografska oznaka i oznaka garantovano tradicionalnog specijaliteta) i organsku rpozivodnju * Unaprjeđenje kapaciteta NVO sektora u oblasti poljoprivrede i ruralnog razvoja za sprovođenje aktivnosti koje doprinose povećanju konkurentnosti crnogorskog tržišta poljoprivrednih proizvoda * Unaprjeđenje kapaciteta Ministarstva vezano za praćenje i podršku aktivnostima koje doprinose povećanju konkurentnosti crnogorskog tržišta poljoprivrednih proizvoda * Kontinuirana, dosljedna i pravilna primjena svih EU propisa vezanih za proizvodnju i plasman poljoprivrednih proizvoda * Unaprjeđena ekonomska aktivnost crnogorskih poljoprivrednih proizvođača i poboljšanje poslovnog ambijenta za prodaju * Povećan nivo informisanosti u javnosti o kvalitetu i plasmanu poljoprivrednih proizvoda na crnogorsko tržište, posebno u oblastima koje su manje zastupljene, kao organska proizvodnja * Unaprjeđenje uvezanosti turizma i poljoprivrede kroz uvrštenje tradicionalnih poljoprivrednih proizvoda u lokalnu turističku ponudu   **Problem 2:**  Osnovni strateški cilj je kreiranje održive strategije za humano upravljanje i kontrolu populacije pasa lutalica vezano za sljedeće komponente:   1. Edukacija 2. Legislativa 3. Registracija i identifikacija 4. Sterilizacija i kontracepcija 5. Izgradnja i upravljanje skloništima za napuštene i izgubljene životinje 6. Vakcinacija i veterinarski tretmani 7. Udomljavanje 8. Eutanazija 9. Kontrola pristupima izvorima hrane   **Problem 3:**  Glavni strateški cilj je obezbjeđivanje stabilnog statusa u odnosu na štetne organizme bilja, u cilju opšteg interesa sa jedne i ispunjavanju standarda propisanih kroz tekovinu poglavlja 12 u procesu pregovora Crne Gore sa EU i ispunjavanju Nacionalnog plana za održivu upotrebu pesticida. | **Problem 1:**  Kroz javni konkurse za projekte i programe, nevladine organizacije će steći iskustvo u pisanju projekata, implementaciji, logistici prilikom događaja, umrežavanju sa ostalim akterima, lokalnom samoupravom, turističkim organizacijama, pisanju narativnih i finansijskih izvještaja i sagledavanju novih načina za suočavanje sa izazovima koje unaprjeđenje konkurentnosti crnogorskog sektora proizvodnje hrane donosi. Zastupljenija i kvalitetnija aktivnost NVO sektora će olakšati posao nadležnim institucijama, dovodeći do novih i efikasnijih modaliteta saradnje između Ministarstva i udruženja proizvođača. Ovo će doprinijeti i bržem ispunjenju strateških ciljeva postavljenih od strane Ministarstva u skladu sa napretkom Crne Gore u pregovorima sa EU u poglavlju 11. Uspješnost projekta će se odslikati i u većoj zainteresovanosti javnosti za ovakve manifestacije, domaću hranu i novitete u tržištu poljoprivrednih proizvoda usljed procesa EU integracija. Nakon prvih serija projekata u oblasti agroturizma, stvoriće se kvalitetna osnova sa jakim multiplikatorskim svojstvom za buduće poduhvate, istovremeno gradeći sinergiju nadležnih institucija, lokalnih samouprava, NVO sektora i samih proizvođača, usljed koje će svake godine biti odgovoreno na probleme i izazove u prethodnim. Na kraju, očekuje se i poboljšanje turističke ponude, a samim tim i veći priliv turista, koji će biti u mogućnosti da kombinuju boravak u primorskim i planinskim ugostiteljskim objektima sa konzumacijom lokalne, ukusne i bezbjedne hrane, samim tim doprinoseći razvoju područja u kome odsjedaju. Ovo će napraviti pomak ka zaustavljanju marginalizacije pojedinih područja u Crnoj Gori, doprinijeti većoj umreženosti i motivaciji stanovništva, posebno mlađeg, da ostanu u mjestu rođenja, pokrenu biznis i doprinesu razvoju svoje opštine novim idejama i preduzetništvom.  **Predlog aktivnosti**   1. Uspostavljanje kontakta sa hotelijerima i ostalim ugostiteljima vezano za saradnju povodom uključivanja crnogorskih tradicionalnih poljoprivrednih proizvoda u turističku ponudu 2. Omogućavanje novih, direktnih kanala prodaje i tržišnog plasmana crnogorskih poljoprivrednih proizvoda 3. Organizovanje medijske kampanje sa ciljem promovisanja tradicionalne i organske proizvodnje u Crnoj Gori i informisanja o manifestacijama kojima se uspostavlja direktni kontakt između proizvođača i potrošača 4. Širenje svijesti o značaju primjene EU propisa u oblasti proizvodnje hrane, uključivanja u šeme kvaliteta, bavljenja organskom proizvodnjom i udruživanja u organizacije proizvođača   **Problem 2:**  Nevladine organizacije imaju veoma važnu ulogu u pripremi i implementaciji Strategije za kontrolu populacije pasa lutalica, koja se ogleda kroz:   * početno prikupljanje podataka i procjenu stanja * izradu strategije * edukaciju * učešće u izradi legislative * izgradnja i upravljanje skloništima – samostalno ili u saradnji sa lokalnom upravom * doprinos održivosti skloništa kroz aktivnosti na prikupljanju sredstava i hrane za životinje * promocija odgovornog vlasništva kao i udomljavanje napuštenih životinja   **Predlog aktivnosti:**   1. Učešće u izradi strategije strategija za humano upravljanje i kontrolu populacije pasa lutalica; 2. Učešće u utvrđivanju brojnosti populacije napuštenih i izgubljenih životinja – pasa lutalica; 3. Izgranja skloniošta za napuštene životinje, 4. Edukacija i treninzi za humano upravljanje populacijom napuštenih životinja i odgovornog vlasništva.   **Problem 3:**  Aktivno uključivanje i učešće što većeg broja držaoca bilja u NVO projekte. Nevladine organizacije koje okupljaju poljoprivredne proizvođače bilja daće konkretan doprinos u:   * otkrivanju pojave i sprječavanje širenja štetnih organizama; * vršenju pregleda gajenog bilja na površinama na kojima ih uzgaja (njiva, plantaža, rasadnik, bašta, zatvoreni prostor i sl.), samoniklo bilje, kao i biljne proizvode i objekte pod nadzorom; * obavještavanju o svim novim i neuobičajenim pojavama ili sumnjama o prisustvu štetnih organizama; * efikasnom preduzimanju mjera koje odredi organ uprave radi sprječevanja širenja, suzbijanja ili iskorjenjivanja štetnih organizama; * vođenju evidencije o preduzetim mjerama zaštite bilja. |

# JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA

## Navesti javne konkurse koji se predlažu za objavljivanje u 2018. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa, kao i naziv odnosno klasifikacijsku oznaku budžetkog programa/aktivnosti na kojoj će se planirati sredstva za finansiranje programa/projekata NVO (navesti i naziv nove aktivnost/programa u budžetu, ako još ne postoji). Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |  |  |
| --- | --- | --- | --- | --- |
| **Naziv javnog konkursa**  **kojim će se doprinijeti**  **u ostvarenju cilja** | **Iznos (EUR)** | **Naziv programa/ aktivnosti u budžetu** | **Klasifikacijska oznaka programa/ aktivnosti u budžetu** | **Drugi organi državne uprave**  **s kojima je potrebno koordinirati oblasti finansiranja** |
| Konkurs za finansiranje i sufinansiranje projekata iz oblasti unaprjeđenja poslovnog ambijenta za plasman crnogorskih poljoprivrednih proizvoda u 2018. godini | 100.000 | / | / / | Lokalne samouprave, Ministarstvo održivog razvoja i turizma |
| Konkurs za finansiranje i sufinansiranje projekata iz oblasti kreiranja održive strategije za humano upravljanje i kontrolu populacije pasa lutalica | 150.000 | / | // / | Uprava za bezbjednost hrane, veterinu i fitosanitarne poslove , Lokalne samouprave, Ministarstvo održivog razvoja i turizma |
| Konkurs za finansiranje i sufinansiranje projekata iz oblasti aktivnog učešća u zdravstvenoj zaštiti bilja | 20.000 | / | / | Uprava za bezbjednost hrane, veterinu i fitosanitarne poslove |
| **Ukupno** | 270.000 |  |  |  |

## Navesti ko su predviđeni glavni korisnici projekata i programa koji će se finansirati putem javnog konkursa. Ukratko opisati korisnike navodeći glavna obilježja svake grupe korisnika, njihov broj i njihove potrebe na koje projekti i programi treba da odgovore u 2018. godini.

|  |
| --- |
| **Opis glavnih grupa korisnika, njihov broj i potrebe** |
| **Multiplikatori:**   * pojedinačni poljoprivredni proizvođači * udruženja poljoprivrednih proizvođača * nevladine organizacije u oblasti zaštite životinja * veterinari * mediji (urednici i novinari) * privredna i strukovna udruženja * lokalne samouprave * turističke organizacije   **Mladi**   * osnovci * srednjoškolci * studenti   **Grupe osjetljive na promjene**   * ranjive grupe (žene, lica sa invaliditetom, Romi i Egipćani, izbjegla i raseljena lica) * nezaposleni * penzioneri * poljoprivrednici * ruralno stanovništvo |

## Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| **Očekivani broj projekata koji se planira finansirati / broj ugovora koje se planira zaključiti s NVO** | |
| **Naziv javnog konkursa** | **Očekivani broj projekata/ugovora** |
| 1. Konkurs za finansiranje i sufinansiranje projekata iz oblasti unaprjeđenja poslovnog ambijenta za plasman crnogorskih poljoprivrednih proizvoda u 2018. godini | 6 |
| 1. Konkurs za finansiranje i sufinansiranje projekata iz oblasti kreiranja održive strategije za humano upravljanje i kontrolu populacije pasa lutalica | 3 |
| 1. Konkurs za finansiranje i sufinansiranje projekata iz oblasti aktivnog učešća u zdravstvenoj zaštiti bilja | 2 |

## Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| **Najniži iznos za projekat/program** | **Najviši iznos za projekat/program** |
| 1. 5.000 | 15.000 |
| 1. 35.000\_\_\_\_\_ | \_\_50.000\_\_\_\_\_ |
| 1. 7.000\_ | 10.000\_\_\_ |

# KONSULTACIJE SA ZAINTERESOVANIM NEVLADINIM ORGANIZACIJAMA

## Navesti na koji način je u skladu sa Uredbom obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| **Metoda konsultacija (npr. web, email, konsultativni sastanak, itd.)** | **Datumi sprovedenih konsultacija** | **Naziv NVO koji su učestvovali u konsultacijama** |
|  |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

## Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu tokom 2018. godine, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom).

|  |  |  |  |  |
| --- | --- | --- | --- | --- |
| **Naziv javnog konkursa** | **Broj službenika/ica koji su zapošljeni na puno radno vrijeme na tim poslovima** | **Broj službenika/ica\* koji povremeno rade na tim poslovima** | **Broj spoljnih saradnika\* na poslovima sprovođenja javnog konkursa i praćenja finansiranih projekata i programa nevladinih organizacija** | **Imena osoba zaduženih za sprovođenje javnog konkursa i praćenje finansiranih projekata i programa nevladinih organizacija** |
| Konkurs za finansiranje i sufinansiranje projekata iz oblasti unaprjeđenja poslovnog ambijenta za plasman crnogorskih poljoprivrednih proizvoda u 2018. godini | 2 | 4 | / | / |
| Konkurs za finansiranje i sufinansiranje projekata iz oblasti kreiranja održive strategije za humano upravljanje i kontrolu populacije pasa lutalica | 2 | 1 | 1 |  |
| Konkurs za finansiranje i sufinansiranje projekata iz oblasti aktivnog učešća u zdravstvenoj zaštiti bilja | 3 | / | 1 |  |

\* Navesti izdvajaju li se posebna sredstva za njihov rad na ovim poslovima i o kojim iznosima se radi.

**Ovjera ministra:**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ime i prezime M.P. Potpis |